stanford-oval/wikipedia huggingface dataset:
MassResistance

MassResistance on yhdysvaltalainen, Massachusettsin osavaltiossa toimiva järjestö, joka ajaa konservatiivisia arvoja homoseksuaalisuuteen, aborttiin, asekontrolliin, transsukupuolisiin, ja samaa sukupuolta olevien avioliittoon liittyen. Järjestön perusti Brian Camenker vuonna 1995 alun perin Parents Rights Coalition nimellä, mutta vuonna 2003 se muutti nimensä Article 8 Allienceksi. Nykyisen nimensä järjestö sai vuonna 2006. MassResistance toimii muun muassa julkaisemalla blogia, lobbaamalla, sekä julkaisemalla äänestäjille tarkoitettuja oppaita.
The Southern Poverty Law Center, joka Yhdysvalloissa muun muassa ajaa  viharikosten uhrien joukkokanteita, on määritellyt MassResistancen homovastaiseksi vihajärjestöksi vuodesta 2008 lähtien. Tämä sen takia, että MassResistance on esimerkiksi väittänyt, että homonuorten itsemurhien ehkäisyyn tarkoitut ohjelmat ovat “homoaktivistien perustamia homoseksuaalisuuden normalisoimiseksi”, ja että koulukiusaamisen vastaiset ohjelmat johtavat sadomasokismiin. MassResistance on myös väittänyt, että holokaustissa ei kuollut ainuttakaan homoseksuaalia, ja että homoseksuaalit ovat vaarallisia lapsille. Järjestön perustaja Camenker on myös verrannut myötämielisesti seksuaali- ja sukupuolivähemmistöihin suhtautuvia koulujen viranhaltijoita natsien keskitysleirien vartijoihin. Järjestö on myös asettunut julkisesti tukemaan maita, kuten Nigeriaa, jotka ovat koventaneet rikoslaissaan rangaistuksia homoseksuaalisuuteen liittyen.
Suomessa MassResistancen tuottamaa materiaalia, kuten videota "Mitä homoavioliitot tekivät Massachusettsille", ovat jakaneet muun muassa TV7-kanava sekä  Aito avioliitto -yhdistys, jolla omien sanojensa mukaan on "myös yhteisiä tavoitteita sananvapauden säilyttämisen puolesta". Virallista yhteistyötä järjestöjen välillä ei kuitenkaan ole, eikä Aito avioliitto-yhdistys oman ilmoituksensa mukaan ota kantaa homoseksuaalisuuteen. MassResistance puolestaan kertoo toimineensa Suomessa aktivistien kanssa, jotka "taistelevat perheitten puolesta".
Magneettinen etelänapa

Magneettisen etelänavan liike Etelämantereelta merelle 1900-luvun jälkipuoliskolla.
Magneettinen etelänapa on maanpinnan kohta, jossa Maan magneettikenttä on pystysuorassa ja magneettikenttävektorin kärki osoittaa maanpinnasta ylöspäin.
Maan magneettinen etelänapa liikkuu, mutta hitaammin kuin Maan magneettinen pohjoisnapa. Se etääntyy nykyisin maantieteellisestä etelänavasta ja sijaitsee tällä hetkellä Etelämanteren rannikon tuntumassa Australian eteläpuolella. Vuonna 2019 sen sijainti on arviolta noin 64,1 astetta eteläistä leveyttä ja 135,9 astetta itäistä pituutta.
Luettelo tunnetuista skitsofreenikoista

Tämä on luettelo tunnetuista henkilöistä, joilla tiedetään olleen skitsofrenian kirjoon kuuluva häiriö eli skitsofrenia, skitsoaffektiivinen häiriö tai skitsotyyppinen persoonallisuus.
Mahdollisia skitsofreenikkoja

Syd Barrett (1946−2006), brittiläinen Pink Floydin kitaristi, laulaja ja lauluntekijä. Ei diagnooseja, epäilty skitsofreniaa, kaksisuuntaista mielialahäiriötä tai Aspergerin oireyhtymää.
Konstantin Batjuškov (1787−1855), venäläinen runoilija. Eli aikana ennen kuin skitsofreniaa oli diagnoosina olemassa.
Philip K. Dick (1928−1982), yhdysvaltalainen kirjailija. Palkkionmetsästäjä-kirjasta on tehty elokuvasovitus Blade Runner. Vainoharhainen ja näki näkyjä, joihin uskoi.
Pavel Fedotov (1815−1852), venäläinen taidemaalari. Hänellä oli harhaluuloja ja aistiharhoja, joiden vuoksi oli psykiatrisessa sairaalassa. Arvellaan skitsofreniaksi.
Vincent van Gogh (1853−1890), alankomaalainen taidemaalari. Joutui mielisairaalaan toistuvien vainoharhaisuus- ja sekavuustilojen vuoksi. Muitakin diagnooseja esitetty ja skitsofrenian mahdollisuutta epäilty toipumisen vuoksi, mutta hänen siskollaan oli myös skitsofrenia.
Adele Hugo (1830−1915), kirjailija Victor Hugon ranskalainen tytär. Elämästä tehty elokuva. Todennäköisesti skitsofrenia ja erotomania, eli ennen kuin skitsofrenian diagnoosi yleistyi.
Friedrich Hölderlin (1770−1843), saksalainen runoilija ja filosofi. Todettu aikanaan luulotauti, mania, masennus, pimentyminen ja hämmennys. Epäillään skitsofreniaa.
Jeanne d'Arc (1412−1431), ranskalainen sotapropagandisti ja katolilainen pyhimys. Sairastui näkö- ja kuuloharhoihin, joita totteli. Selitetty myös esim. epilepsialla.
Tivadar "Csontváry" Kosztka (1853−1919), unkarilainen taidemaalari. Ryhtyi maalaamaan äänten kannustamana. Ei ollut hoidossa, jälkikäteen epäilty skitsofreniaa.
Jakob Lenz (1751−1752) saksalainen Sturm und Drang -liikkeen kirjailija ja näytelmäkirjailija. Jälkikäteen luokiteltu skitsofreenikoksi.
Juhan Liiv (1864−1913), virolainen runoilija. Todennäköisesti skitsofreenikko mutta eli aikana, jolloin skitsofreniaa ei vielä diagnoosina ollut olemassa.
Mary Todd Lincold (1818−1882), Yhdysvaltain presidentti Abraham Lincolnin vaimo. Harhainen ja kuuli ilkeiden henkien ääniä. Epäilty kaksisuuntaista mielialahäiriötä ja skitsofreniaa.
Sylvia Plath (1932−1963), yhdysvaltalainen kirjailija. Saattoi sairastaa myös kaksisuuntaista mielialahäiriötä ja/tai pakko-oireista häiriötä.
Margit Sandemo (1924–2018), norjalais-ruotsalainen kirjailija, tunnettu Jääkansan tarina -sarjasta. Kuuli ja näki enkelin, aaveita ja pikkuihmisiä, joihin uskoi.
Robert Schumann (1810-1856), saksalainen säveltäjä. Kuuli säveliä ja demoneja, kärsi vainoharhaisuudesta ja koki telepatiaa. Arveltu skitsofreniaa, kaksisuuntaista mielialahäiriötä ja aivokuppaa.
Sokrates (470/469 eaa.−399 eaa.), ateenalainen filosofi. Hän keskusteli elinikäisten kuuloharhojen kanssa, joita hän piti demoneina. Aistiharhat, joita ei ymmärretä harhoiksi, luokitellaan psykoosioireeksi. Yli kuukauden kestävistä psykoottisista kuuloharhoista seuraisi nykyisin skitsofreniadiagnoosi.
Tsukioka Yoshitoshi (1839−1892), japanilainen Ukiyo-e -tyylin puupiirrostaiteilija. Eli ennen kuin skitsofrenia oli diagnoosina olemassa mutta sairasti mielisairautta, johon kuuluivat mm. harhaluulot.
Mahdollisia skitsofreenikkoja > Henkirikoksista tunnetut

Richard Dadd (1817−1896), brittiläinen taidemaalari. Tappoi isänsä. Eli aikana ennen kuin skitsofreniaa oli diagnoosina olemassa, sairasti todennäköisesti paranoidista skitsofreniaa.
Henkilöt, joilla on diagnosoitu skitsoaffektiivinen häiriö

Kat Bjelland (s. 1963) yhdysvaltalainen Babes in Toyland -punkyhtyeen laulaja ja kitaristi.
Nick Blinko (s. 1961), brittiläinen Rudimentary Peni -anarkopunkyhtyeen laulaja, kitaristi ja sanoittaja.
Michael Hawkins (s. 1935), yhdysvaltalainen näyttelijä. Poikansa mukaan hänellä on bipolaarinen skitsofrenia (ilmeisesti bipolaarinen skitsoaffektiivinen häiriö).
David Helfgott (s. 1947), australialainen konserttipianisti ja Loisto-elokuvan päähenkilö.
Brian Wilson (s. 1942), yhdysvaltalainen The Beach Boys -yhtyeen perustaja ja pop-säveltäjä. Bipolaarinen skitsoaffektiivinen häiriö (ensin diagnoosina paranoid. skit.).
Henkilöt, joilla on diagnosoitu skitsoaffektiivinen häiriö > Mahdollisia skitsoaffektikkoja

Vsevolod Garšin (1855−1888), venäläinen kirjailija. Jälkikäteen arveltu skitsoaffektiiviseksi häiriöksi.
Edvard Munch (1863-1944), norjalainen taidemaalari, tunnettu etenkin Huuto-maalauksesta. Kuuli ääniä ja näki harhoja, oli masentunut. Arveltu skitsoaffektiivista häiriötä.
Henkilöt, joilla on diagnosoitu skitsotyyppinen persoonallisuus

Bowe Bergdahl (s. 1986), yhdysvaltalainen sotilas, oli viisi vuotta Talibanin panttivankina Afganistanissa. Nykyisin sairastaa myös traumaperäistä stressihäiriötä.
Tunnettuja kuvitteellisia skitsofreenikkoja > Elokuvat

Rain Burroughs (Madison Iseman, Fear of Rain, 2021)
John Nash (Russell Crowe, Kaunis mieli, 2001)
Jokke-pappa eli Jouko Takkunen (Vesa-Matti Loiri, Pahat pojat, 2003)
Tunnettuja kuvitteellisia skitsofreenikkoja > Kirjallisuus

Darl Bundren (William Faulkner: Kun tein kuolemaa, 1930)
Holden Caulfield (J. D. Salinger: Sieppari ruispellossa, 1951)
Kuningas Lear (William Shakespeare: Kuningas Lear, n. 1605)
Arkadi Ivanovitš Poprištšin (Nikolai Gogol: Mielipuolen päiväkirja (Pietarilaisnovelleja), 1935)
Tunnettuja kuvitteellisia skitsofreenikkoja > Sarjat

Isaac Baptiste (Stevie Basaula; EastEnders)
Daniel Pierce (Eric McCormack; Perception, 2012−2015)
Satakieli (Eve Hotti; Sekasin, 2016)
Zoe Tate (Leah Bracknell; Emmerdale, 1989−2005)
Anturainen

| Anturainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Kampelakalat Pleuronectiformes
Heimo::  Merianturat Soleidae
Suku::  Buglossidum
Laji::  luteum
Kaksiosainen nimi
 Buglossidium luteum  Risso, 1810 

Infobox OKNimi-testi OKIUCN-testi OK: 
Anturainen (Buglossidium luteum) on merianturoihin kuuluva pieni kampelakala, joka elää Koillis-Atlantin ja Välimeren rannikkovesissä.
Ulkonäkö

Täysikasvuisen anturaisen pituus on keskimäärin 8 cm ja enimmillään 15 cm. Sillä on soikea ruumis, jossa on 36–38 selkänikamaa. Selkäevä alkaa pään etureunasta ja siinä on 65–78 pehmeää ruotoa. Lyhyemmässä peräevässä ruotoja on 49–63. Silmällisellä puolella on pieni rintaevä, jossa on 3–5 ruotoa; silmättömällä puolella rintaevä on surkastunut yhdeksi pitkäksi ja 1–2 lyhyeksi ruodoksi. Pyrstöevä on yhdistynyt selkä- ja peräevään kalvolla.
Silmällinen puoli on hiekankeltainen tai vaaleanruskea ja siinä on yksi ruskea tai kaksi harmaata täplää. Selkä- ja peräevässä joka neljäs tai seitsemäs ruoto on muita tummempi. Ylempi silmä sijaitsee yli oman läpimittansa päässä pään yläreunasta. Silmättömän puolen sierain on kiinni ja silmällisen puolen sieraimeen liittyy taaksepäin osoittava putki, joka ulottuu alemman silmän etureunaan saakka. Kylkiviiva muodostuu 55–70 kulmikkaasta, huokoisesta suomusta eikä se ole näkyvissä silmän yläpuolella.
Levinneisyys

Anturainen elää Atlantin valtameren itäosissa ja Välimeressä. Levinneisyysalue ulottuu pohjoisessa Islannin ja Skotlannin etelärannikolle ja siihen kuuluvat Pohjanmeri, Kattegat ja Itämeri sekä Välimeressä Adrianmeri, Marmarameri ja Bosporinsalmi.
Elintavat

Anturainen pysyttelee mannerjalustan ja -rinteen alueella 5–450 metrin syvyydessä, yleisimmin kuitenkin 10–40 metrin syvyydessä. Se viihtyy hiekkapohjalla ja käyttää ravinnokseen monenlaisia pohjaeläimiä, kuten äyriäisiä (hankajalkaisia, katkoja ja Cumacea-lahkon kuoriäyriäisiä), simpukoita sekä monisukasmatoja. Anturainen kutee Välimeressä helmikuussa, Biskajanlahdessa maalis–kesäkuussa ja Englannin kanaalissa, Pohjanmeressä sekä Irlannin länsipuolella heinä–elokuussa.
Kalastus ja käyttö

Anturaisen kaupallinen merkitys on vähäinen.
Maastricht

| Maastricht Mestreech |
| --- | --- |

 lippu:  vaakuna
 Maastricht
 Koordinaatit: 50°50′41″N, 05°41′45″E 
Valtio:  Alankomaat
Provinssi:  Limburg
Kaupunkioikeudet:  1204
Hallinto:  
 – Pormestari:  Wim Hillenaar
Pinta-ala:  
 – Kokonaispinta-ala:  56,81 km²
Väkiluku (2013):  121 819
 – Väestötiheys:  2 114 as./km²
 
 www.maastricht.nl 
Infobox OKVirheellinen NIMI-arvo: 
Maastricht on noin 122 000 asukkaan kaupunki Alankomaissa. Se on Limburgin maakunnan pääkaupunki ja sijaitsee Maasjoen varrella maan eteläosassa, Belgian ja Saksan väliin jäävällä kapealla alueella. Matkaa Belgian rajalle on vain pari kilometriä.
Esittely

Kaupunki on perustettu roomalaisten leiripaikalle. Se oli piispanistuin vuosina 382–721. Brabantin herttua, espanjalaiset ja ranskalaiset ovat vallanneet sen useita kertoja historian varrella. Toisessa maailmansodassa saksalaiset hyökkäsivät sinne Alankomaiden valtauksen ensimmäisenä päivänä, ja se oli myös ensimmäinen kaupunki joka vapautettiin saksalaisista 1944. Vuonna 1992 kaupungissa allekirjoitettiin Maastrichtin sopimus.
Kaupungin eteläpuolella on hiekkakivilouhoksia, joiden käytävissä on piiloteltu pakolaisia ja karjaa sotien aikana.
Maastrichtin yliopistossa on lähes 16 tuhatta opiskelijaa. Sen opetusmenetelmä on "problem based learning", ja se sanoo olevansa Alankomaiden yliopistoista kansainvälisin.
Maastrich pyrki vuoden 2018 Euroopan kulttuuripääkaupunkien joukkoon. Times Higher Education-listalla Maastricht nousi sadan parhaan joukkoon lukuvuodelle 2013–2014.
Urheilu

Jalkapalloseura MVV Maastricht on kotoisin Maastrichtista. Seura pelaa Eerste Divisiessa. Kaupungista on kotoisin myös amerikkalaisen jalkapallon seura Maastricht Wildcats, joka pelaa Alankomaiden korkeimmalla sarjatasolla.
Ystävyyskaupungit

Maastrichtin ystävyyskaupungit ovat Liège Belgiassa, Koblenz Saksassa ja Rama Nicaraguassa.
Aiheesta muualla

Kuvia tai muita tiedostoja aiheesta Maastricht Wikimedia Commonsissa
Maastrichtin kotisivu
Kartta Maastrichtin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Makkarajärvi (Tampere)

| Makkarajärvi |
| --- | --- |
 Näkymä järven itärannasta.
Valtiot:  Suomi
Maakunnat:  Pirkanmaa‎
Kunnat:  Tampere
Koordinaatit:  61°26′11″N, 23°52′53″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Moisionjoen valuma-alue‎ (35.24)
Laskuoja:  lyhyt suo-oja 
Järvinumero:  35.242.1.013
Mittaustietoja
Pinnankorkeus:  123,4 m 
Rantaviiva:  0,657 km 
Pinta-ala:  0,01827 km² 
Suurin syvyys:  noin 10 m 
 fiMakkarajärvi 
Makkarajärvi  on Pirkanmaalla Tampereen Hervantajärvellä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Moisionjoen valuma-alueeseen. Makkarajärvi on osa Höytämönjärven valuma-aluetta.
Maantietoa

Järvi on 300 metriä pitkä, 100 metriä leveä ja sen pinta-ala on 1,8 hehtaaria. Se sijaitsee Hervannan itäpuolella ja Hervantajärven koillispuolella metsämaastossa. Siihen ei ole kaivettu ojia eikä sillä ole laskuojaa. Järven rantaviivan pituus on 650 metriä ja sen ympäristö on kokonaan suota. Suolla järveä kiertää polku, joka kuuluu metsämaastossa risteilevään polkuverkkoon. Järvi on autio eikä sille johda tietä.
Luontoarvoja

Makkarajärveä ympäröi Makkarajärvi-Viitastenperän luonnonsuojelualue, joka on Tampereen kaupungin omistama 86 hehtaarin laajuinen suojelualue. Alueella suojellaan vanhan metsän, soiden ja arvokkaan kallioalueen ominaispiirteitä ja lajistoa. Suojelualue on perustettu Pirkanmaan ELY-keskuksen päätöksellä 9.11.2018. Luontomatkailumarkkinoinnissa luonnonsuojelualuetta ympäristöineen nimitetään Hervantajärven retkeilyalueeksi. Ympäristöön on toteutettu retkeilyrakenteita kuten nuotiopaikkoja, laavuja ja opasteviittoja. Makkarajärven pohjoisrannalla on nuotiopaikka sekä kuivakäymälä.
Historiaa

Vuoden 1953 peruskartassa järvellä oli lyhyt laskuoja, joka päättyi suolle. Tilanne on aivan sama tänäänkin.
Luettelo Rytmihäiriön kappaleista

Tämä on luettelo Rytmihäiriön tekemistä kappaleista aakkosjärjestyksessä. Listassa on kaikkiaan 98 kappaletta.
#

5 surmaa ja 2 tappoa – Surman siipien havinaa
50 puukoniskua – Surmaa kännissä EP
A

Aaveenpää – Surmantuoja
Antikristillinen vihan aika -blues – Todellisuuden mestari
E

Ei mitenkään – Saatana on herra
Ei ruumis pane pahakseen... – Saatana on herra
G

Gambinaa vastaan – Todellisuuden mestari
Gambinaviemäri - Surmacore
Gambina O.D. – Sarvet, sorkat, salatieteet
H

Harvoin ihmistä tapetaan näin hartaissa merkeissä – Seitsemän surman siunausliitto
Hammer Homicide – Surmatyö EP
Homman nimi oli kuolema – Surman siipien havinaa
Hyvää ruokahalua 4 jalkaiset ystävämme – Surmatyö EP
Hyökkäys kuurojen kotiin – Saatana on herra
I

Idiootti – Surmatyö EP
Ihan ku Jenkeissä - Surmacore
Ihmisiä kuolee – Ihmisiä kuolee! EP, Surman siipien havinaa
Intro: Sekatyömiesten marssi – Surmantuoja
Ison G:n armosta – Saatana on herra
J

...ja loput luetaan Alibista – Todellisuuden mestari
Jos otan... niin tapan – Saatana on herra
Jumalaton näytelmä – Sarvet, sorkat, salatieteet
Juopuneet joutomiehet – Surman siipien havinaa
Jäljet johtavat ryyppykämppään – Todellisuuden mestari
K

Kaksi oli kännissä – Surmantuoja
Kalteva pinta, leveät raiteet – Surmantuoja
Kampurajalka 2002 – Surmaa kännissä EP
Kepinisku – Surmatyö EP
Kivitys – Surmaa kännissä EP
Kohta joku kuolee – Seitsemän surman siunausliitto
Koska Saatana sanoo niin – Surmantuoja
Kristus ryyppää – Surmantuoja
Kun hätävarjelu lakkaa – Seitsemän surman siunausliitto
Kun mies juo - Surmacore
Kun työmies lyö – Saatana on herra
Kähinä krouvissa – Surmantuoja
Kännissä & Mora-puukolla - Gambinapsykoosi
Käsky – Surmatyö EP
Käytä suutasi ryyppäämiseen - Surmacore
Käärme666 – Surmacore
L

Laitapuolen hyökkääjä – Sarvet, sorkat, salatieteet
Lupa tappaa humalassa – Sarvet, sorkat, salatieteet
Lähimmäistä lähietäisyydeltä – Sarvet, sorkat, salatieteet
M

Mielummin spurgu kuin punkkari – Chaosbreed / Rytmihäiriö split
Miestä väkevämpi – Surman siipien havinaa
Miten saatoinkaan vain tappaa miehen? – Todellisuuden mestari
Mitä välii nimestä...kunhan dokaa vitusti – Surman siipien havinaa
Moottoroitu irtopää - Surmacore
Muovipussi päähän ja ruumis suohon – Surmantuoja
Murha mielessä – Surmantuoja
Mä teen sun elämästä vitun - Surmacore
N

Nuori eläkeläinen – Surman siipien havinaa
Nyt ei leikitä...nyt tapetaan – Surman siipien havinaa
(Nyt loppuu) Purpatus – Saatana on herra
O

Olen kännissä – Todellisuuden mestari
Olet surmannut miehen! – Saatana on herra
Olympiadi – Surmatyö EP
Osaako huora uida? - Gambinapsykoosi
Ovi Gambinarniaan - Gambinapsykoosi
P

Pakko tappaa ihminen – Seitsemän surman siunausliitto
Paluu raittiusleiriltä – Surmantuoja
Perjantaina juostiin – Surmatyö EP, Surman siipien havinaa
Pirun kova tapettava – Surmaa kännissä EP
Pohjoisen surman keskus - Gambinapsykoosi
Programa de Gobierno – Surman siipien havinaa
Päihtynyt professori – Chaosbreed / Rytmihäiriö split
Pyörillä kulkeva kuoleman enkeli – Seitsemän surman siunausliitto
R

Raaka ja tolkuton verityö – Surman siipien havinaa
RHSC – Surmacore
Räjähtävä lepakko helvetistä - Gambinapsykoosi
S

Saatana on herra – Saatana on herra
Sarvet – Seitsemän surman siunausliitto
Sataa Gambinaa – Sarvet, sorkat, salatieteet
Seitsemän surman siunausliitto – Seitsemän surman siunausliitto
Sekakäyttäjä – Surmaa kännissä EP
Seppo (nimi muutettu) – Seitsemän surman siunausliitto
Sika paska 11 – Ihmisiä kuolee! EP
Sika äppärä – Surmatyö EP
Sionisti siat – Ihmisiä kuolee! EP
Siriuksen samurai – Sarvet, sorkat, salatieteet
Sorkat heiluen helvettiin – Sarvet, sorkat, salatieteet
Sortoa ja vihaa – Surman vuodet – The Homicide Years
Spurgugrammi – Seitsemän surman siunausliitto
Spurgurituaali - Gambinapsykoosi
Spurgu-uhka - Surmacore
Surmaat kännissä – Surmaa kännissä EP
Surman siivet - Surmacore
Surmatyö – Surmatyö EP
Surmatyön jälkeen – Saatana on herra
Surmavirsi – Surman siipien havinaa
Syytän kaikkia! – Todellisuuden mestari
T

Talouselämä – Ihmisiä kuolee! EP
Tapettu on! – Surman siipien havinaa
Tapoit, muuta et muista – Saatana on herra
Tasavallan partasuut – Surman siipien havinaa
Tehty mikä tehty – Seitsemän surman siunausliitto
Tein henkirikoksen – Sarvet, sorkat, salatieteet
Tissit Gambinassa – Saatana on herra
Todellisuuden mestari – Todellisuuden mestari
Toiset on luotuja juopumaan – Surmantuoja
Totalitääriseen juoppohulluuteen – Seitsemän surman siunausliitto
Tuonela vetää puoleensa – Surmantuoja
Työtön – Surman siipien havinaa
U

Ufojen kosminen viesti – Ihmisiä kuolee! EP
V

Vain henkisesti sairas ihminen uskoo Jumalaan – Surmatyö EP
Valitse Helvetti - Gambinapsykoosi
Varastettujen viinojen kirous – Surmantuoja
Viimeisten päivien juoksuhaudat – Saatana on herra
Viimeinen surmanajo - Gambinapsykoosi
Viinamäen Valioliiga - Surmacore
Viina teettää – Sarvet, sorkat, salatieteet
Viinaa ja väkivaltaa – Surmaa kännissä EP
Viinahampaat – Todellisuuden mestari
Viinan kyllästämä moottorisahaturma – Todellisuuden mestari
Viinapirun kelkassa - Gambinapsykoosi
Viipyilevät katseet – Seitsemän surman siunausliitto
Voitonmerkki – Todellisuuden mestari
Y

Yhdellä iskulla – Saatana on herra
Matti Uusitupa

Matti Uusitupa heinäkuussa 2012.
Matti Uusitupa (s. 15. kesäkuuta 1946 Helsinki) oli Kuopion yliopiston rehtori vuosina 2001–2009. Hän on toiminut aiemmin yliopistossa  kliinisen ravitsemuksen ja aineenvaihduntasairauksien professorina. Uusitupa on toiminut lukuisissa kansallisissa ja kansainvälisissä asiantuntijatehtävissä diabeteksen, sydän- ja verisuonitautien sekä ravitsemuksen alalla.
Uusitupa toimii Suomen Sydänliiton hallituksen puheenjohtajana 2010–2012. Uusitupa valittiin puheenjohtajan tehtävään toiselle kolmivuotiskaudelle vuonna 2013.
Vuoden 2010 alusta hänet kutsuttiin vasta perustettuun ravitsemusgenomiikan ja -genetiikan professorin kolmivuotiseen virkaan.
Aiheesta muualla

Uusituvan laaja CV.
Äänitallenne Uusituvan 2008 lukuvuoden avajaispuheesta.
Magneettinen kvanttiluku

Magneettinen kvanttiluku  m_{l} ilmoittaa magneettikentässä sijaitsevan elektronin energian ja elektronipilven suuntautumisen, eli erottelee eri p-, d- ja f-orbitaalit toisistaan. Magneettinen kvanttiluku saa arvot  -\ell \leq m_{\ell }\leq \ell \ , jossa l on sivukvanttiluku.
Mary Ure

Eileen Mary Ure (18. helmikuuta 1933 Glasgow – 3. toukokuuta 1975 Lontoo) oli brittiläinen näyttelijä. Hän oli Deborah Kerrin jälkeen toinen skotlantilainen nainen, joka sai Oscar-ehdokkuuden – vuoden 1960 elokuvasta Poikia ja rakastajia.
Mary Ure syntyi varakkaaseen skotlantilaisperheeseen. Varallisuuden oli koonnut Maryn isoisoisä, liikemies John Ure. Mary Ure tuli näyttelijänä esille vuonna 1951 Festival of Britain -tapahtumassa, sillä hän oli 16-vuotiaana saanut roolin mysteerinäytelmässä York Mystery Plays. Näytelmärooleja tuli sen jälkeen lisää. Hänen ensimmäinen elokuvaroolinsa oli Myrskyssä yli Niilin (1955). Vuonna 1958 hän oli mukana Broadway-produktiossa Nuori viha ja sai roolisuorituksellaan Tony-ehdokkuuden parhaan dramaattisen naisroolin kategoriassa. Ure uusi roolinsa näytelmästä sovitetussa vuoden 1959 elokuvassa Nuori viha, jonka muita pääosia näyttelivät Richard Burton ja Claire Bloom. Burtonin elämäkerran mukaan Burtonilla ja Urella oli tällöin rakkaussuhde. Uudelleen Burton ja Ure kohtasivat elokuvassa Kotkat kuuntelevat (1968).
Ure kärsi 1970-luvulla alkoholismista. Sen vuoksi hänet erotettiin vuonna 1974 Broadway-produktiosta Love for Love. Tämä aiheutti masennuksen, jota pahensivat avio-ongelmat. Hänet löydettiin 3. toukokuuta 1975 kuolleena ja kuolinsyyksi osoittautui barbituraattien ja alkoholin yliannostus. Ei tiedetä, oliko se tahallinen.
Aiheesta muualla

Mary Ure Internet Movie Databasessa. (englanniksi)
Mary Ure Elonetissä.